stanford-oval/wikipedia huggingface dataset:
שירים שהוקלטו על ידי שון מנדס

מנדס מופיע בסיבוב ההופעות Illuminate World Tour בקליפורניה; יולי 2017
הזמר והיוצר הקנדי שון מנדס הקליט שירים בשביל ארבעה אלבומי אולפן, שני מיני-אלבומים, שני אלבומי הופעה והופעות אורח. מנדס חתם על חוזה הקלטות עם חברת איילנד רקורדס במאי 2014. המיני-אלבום הראשון שלו, The Shawn Mendes EP יצא לאור ביולי 2014, לאחר צאת הסינגל "Life of the Party". אלבום הבכורה של מנדס, Handwritten, יצא לאור באפריל 2015, ובמהדורה מחודשת בנובמבר של אותה השנה שכללה את הסינגלים "Something Big", "Stitches" ו-"I Know What You Did Last Summer". הוא שיתף פעולה עם אמנים שונים, ביניהם אסטריד אס וקמילה קביו. מנדס השתתף כאמן אורח בשיר של להקת The Vamps, "Oh Cecilia (Breaking My Heart)" בשנת 2014 ושר את השיר "Believe" בפסקול הסרט "היורשים" בשנת 2015. יש לו שני אלבומי הופעה שנקראים Live at Madison Square Garden שיצא לאור בשנת 2016, ו-MTV Unplugged שיצא לאור בשנת 2017. שניהם כוללים ביצועיים חיים של שירים קודמים של מנדס, בנוסף לגרסאות כיסוי לשירים "Hey There Delilah" של להקת פליין וייט טיז, "I Want You Back" של חמישיית הג'קסונים ו-"Use Somebody" של קינגס אוף ליאון.
אלבום האולפן השני של מנדס, Illuminate, יצא לאור בספטמבר 2016 וכלל את הסינגלים "Treat You Better", "Mercy" ו-"There's Nothing Holdin' Me Back". אלבומו השלישי, Shawn Mendes, יצא לאור במאי 2018 וכלל את הסינגלים "In My Blood", "Lost in Japan", "Youth", "Where Were You in the Morning?" ו-"Nervous". האלבום כולל שיתופי פעולה עם ג'וליה מייקלס וחאליד. ביוני 2019 יצאו לאור הסינגלים "If I Can't Have You" והסינגל השני שלו עם קביו - "Señorita". שניהם נכללו בגרסת ה"דלוקס" של אלבומו השלישי.
אלבום האולפן הרביעי של מנדס, Wonder, יצא בדצמבר 2020. הוא נתמך על ידי הסינגלים "Wonder" ו-"Monster". הוא הוציא את הסינגלים העצמאיים "Summer of Love" ו-"It'll Be Okay" בשנת 2021, ו-"When You're Gone" בשנה שלאחר מכן.
הערות שוליים

1 2 3 4 5 6 7 8 9 10 11 12  Wonder by Shawn Mendes, Apple Music (באנגלית)
1 2 3 4  Handwritten (Revisited), נבדק ב-2020-10-06
1 2 3 4 5 6 7 8 9 10 11 12 13 14 15  Handwritten, נבדק ב-2020-10-06
1 2 3 4 5 6 7 8 9 10 11 12  Illuminate, נבדק ב-2020-10-06
1 2 3 4 5 6 7 8 9 10 11 12  Shawn Mendes, נבדק ב-2020-10-06
↑  Descendants (Original TV Movie Soundtrack), נבדק ב-2020-10-06
1 2  שון מנדס, Wonder (Holiday Version), איילנד רקורדס, 2020
1 2 3 4 5 6 7 8 9  Shawn, 2024-11-15, נבדק ב-2024-11-15
↑  "Handwritten Demos" הוא אוסף בן תשע דקות של גרסאות דמו של שירים שונים ולא כולל כותבים.
1 2  Live At Madison Square Garden, נבדק ב-2020-10-06
1 2  Shawn Mendes (Deluxe), נבדק ב-2020-10-06
↑  It'll Be Okay - Single by Shawn Mendes (באנגלית אמריקאית), 2021-12-01, נבדק ב-2023-04-17
↑  Lover (Remix) [feat. Shawn Mendes], נבדק ב-2020-10-06
↑  Meet The Vamps (Christmas Edition), נבדק ב-2020-10-06
↑  Summer Of Love, נבדק ב-2021-08-30
↑  Under Pressure, נבדק ב-2020-10-06
↑  MTV Unplugged, נבדק ב-2020-10-06
↑  When You're Gone - Single by Shawn Mendes (באנגלית אמריקאית), 2022-03-31, נבדק ב-2023-04-17
| שון מנדס |
| --- | --- | --- |
| פרסים ומועמדויות • דיסקוגרפיה • שירים • הופעות | פרסים ומועמדויות • דיסקוגרפיה • שירים • הופעות |  |
| אלבומי אולפן | Handwritten • Illuminate • Shawn Mendes • Wonder • Shawn |  |
| אלבומי הופעה | Live at Madison Square Garden • MTV Unplugged |  |
| מיני-אלבומים | The Shawn Mendes EP |  |
| סיבובי הופעות | Shawn's First Headlines • Shawn Mendes World Tour • Illuminate World Tour • Shawn Mendes: The Tour • Wonder: The World Tour |  |
| ערכים קשורים | Shawn Mendes: In Wonder |  |
| שון מנדס – סינגלים |
| --- | --- | --- |
| Handwritten | "Life of the Party" • "Something Big" • "Stitches" • "I Know What You Did Last Summer" |  |
| Illuminate | "Treat You Better" • "Mercy" • "There's Nothing Holdin' Me Back" |  |
| Shawn Mendes | "In My Blood" • "Lost in Japan" • "Youth" • "Where Were You in the Morning?" • "Nervous" |  |
| Wonder | "Wonder" • "Monster" |  |
| סינגלים אחרים | "If I Can't Have You" • "Señorita" • "Lover (Remix)" • "Summer of Love" • "It'll Be Okay" • "When You're Gone" |  |
| השתתפות בסינגלים | "Oh Cecilia (Breaking My Heart)" |  |
אסטריד אס משתתפת בשיר "Air".
קמילה קביו משתפת פעולה עם מנדס בשירים "I Know What You Did Last Summer" ו-"Señorita".
ג'וליה מייקלס משתתפת בשיר "Like to Be You" וכתבה עם מנדס שני שירים מתוך האלבום שון מנדס.
חאליד משתתף בשיר "Youth".
מנדס משתתף בשיר של להקת The Vamps' שנקרא "Oh Cecilia (Breaking My Heart)".
מנדס כתב והשתתף בגרסת הרמיקס של שירה של טיילור סוויפט, "Lover".
שירים שהוקלטו על ידי מרינה דיאמנדיס

דיאמנדיס מופיעה בראונדהאוס, פברואר 2016
הזמרת-יוצרת הוולשית מרינה דיאמנדיס, הידועה בשמה הפרטי, מרינה, ובשם הבמה שלה לשעבר, מרינה אנד דה דיימונדס, הקליטה חמישה אולפן ושבעה מיני-אלבומים. היא זכתה לפרסום ציבורי לאחר שדורגה במקום השני בסקר Sound of 2010 של רשת BBC. אלבום האולפן הראשון שלה, The Family Jewels יצא לאור בפברואר והכיל, בין היתר, חומרים משני המיני-אלבומים הראשונים שלה, The Crown Jewels EP ו-The American Jewels EP. דיאמנדיס הייתה שותפה בכתיבת כל אחת משלוש-עשרה הרצועות של האלבום, בהם חמשת הסינגלים שלו "Mowgli's Road",‏ "Hollywood",‏ "I Am Not a Robot",‏ "Oh No!" ו-"Shampain". הכותבים והמפיקים ליאם האו ופסקל גבריאל כתבו, בהתאמה, שלוש וארבע רצועות מהאלבום, יחד עם דיאמנדיס. בשנים 2009 ו-2010 הקליטה דיאמנדיס גרסאות כיסוי לשירים "What You Waiting For?" של גוון סטפני ו-"Starstrukk" של 3OH!3.
דיאמנדיס הייתה שותפה לכתיבת כל אחת משבע-עשרה הרצועות שהופיעו בגרסת הסטנדרט, הדלוקס והאמריקאית של אלבום האולפן השני שלה, Electra Heart, שיצא במרץ 2012. הסינגל המוביל, "Primadonna", היה לרצועה המצליחה ביותר שלה במצעד הבריטי, בו הגיעה למקום ה-11. בכתיבת השיר השתתפו גם המפיקים ד"ר לוק וסירקט, ששיתפו פעולה שוב בכתיבת השיר "Lies". במאי 2013, הוציאה דיאמנדיס את הרצועה "Just Desserts" בהשתתפות צ'ארלי XCX דרך SoundCloud ויוטיוב. השיר היה לשיתוף הפעולה הראשון שלה עם אמן אחר. רצועת הנושא, "Electra Heart", יצאה לאור במאי 2014 על ידי המפיק BetaTraxx, ובה משמשת מרינה כאמנית אורחת. אלבום האולפן השלישי, Froot, נכתב על ידי דיאמנדיס בלבד והופק על ידי דייוויד קוסטן. באלבום האולפן הרביעי שלה, Love + Fear, המחולק לשני החצאים, נכללו שלושה שירים שהפיק המוזיקאי והמפיק המוזיקלי ג'ואל ליטל. אלבום האולפן החמישי, Ancient Dreams in a Modern Land, נכתב גם כן על ידי מרינה בלבד.
שני פוקר

| --- | --- |

שני פוקר קוראת את שירה "מורתי", בשדרות רוטשילד ת"א
 לידה:  28 בדצמבר 1992 (בת 32) רמת גן, ישראל 
 מדינה:  ישראל 
 מקום לימודים:  אוניברסיטת תל אביב 
 שפות היצירה:  עברית 
 
שני פוקר (נולדה ב-ד' בטבת ה'תשנ"ג, 28 בדצמבר 1992) היא משוררת, עורכת ספרותית ומבקרת ספרות ישראלית.
קורות חיים

שני פוקר נולדה וגדלה ברמת גן.
שיריה של פוקר התפרסמו לראשונה בשנת 2018 בכתב העת "המוסך", וזמן קצר לאחר מכן גם בכתבי העת "הבה להבא" ו"הו!". מאז שיריה מתפרסמים בקביעות בבמות שונות, לרבות כתבי עת, עיתונים ואנתולוגיות שירה.
בשנת 2019 יצא ספר שיריה הראשון "מחצית חביוני" בהוצאת "הבה לאור" ובעריכת עודד כרמלי. ובשנת 2024 יצא ספר שיריה השני, "התמנון השבע". במקביל, סיפורים פרי עטה של פוקר התפרסמו לאורך השנים בין השאר בכתבי עת שונים כמו "מעבורת", "גרנטה", ו"ynet".
על שירתה זכתה בפרס ע"ש גד יעקבי מטעם אוניברסיטת ת"א ובפרס רמי דיצני לשירה מטעם עמותת הליקון.
בשנת 2021 ערכה ביחד עם עודד כרמלי את פרויקט כינוס כל המחזות של יונה וולך, שהותקנו לספר "אנדרטה של צרעת: יונה וולך - כל המחזות", שיצא בהוצאת "הבה לאור". פוקר היא חברת מערכת בכתב העת "הבה להבא", ומפרסמת בקביעות בכתב העת.
בשנת 2022 מצאה שירים גנוזים של המשורר דן פגיס בארכיונו שבמכון גנזים. השירים התפרסמו במוסף תרבות וספרות של עיתון הארץ ובגיליון 18 של כתב העת הבה להבא.
כותבת רשימות ספרות בעיתון הארץ.
ספריה > כתיבה

מחצית חביוני, קובץ שירה, הבה לאור, 2019.
התמנון השבע, הבה לאור, 2024.
ספריה > עריכה

אנדרטה של צרעת: יונה וולך - כל המחזות, הבה לאור, 2019.
השירים שמחוץ לספרים: יונה וולך, הבה לאור והספריה החדשה, 2023.
הערות שוליים

↑  שני פוקר, שירים חדשים מאת שני פוקר, אפרת ניסימוב, יחזקאל רחמים וזמירה פורן ציון, באתר "הַמּוּסָךְ - מוסף לספרות" של הספרייה הלאומית, 6 בפברואר 2019
↑  לאה קליבנוף-רון, שירים חדשים מאת לאה קליבנוף-רון וסוזי רזניק, ופרסום ביכורים לשני פוקר, באתר "הַמּוּסָךְ - מוסף לספרות" של הספרייה הלאומית, ‏20 בפברואר 2018
↑   שני פוקר, שירים | גַּעְגּוּעִים לְשָׁרוֹן, לִצְחוֹקוֹ הַמִּתְגַּלְגֵּל, לְגוּפוֹ הָעֲנָק, באתר הארץ, 7 ביולי 2021
↑  ארכיון שני פוקר, באתר הבה להבא
↑  שני פוקר, מחצית חביוני, באתר אלי הירש
↑  אורית נוימאיר־פוטשניק, על "מחצית חביוני" לשני פוקר, באתר "הַמּוּסָךְ - מוסף לספרות" של הספרייה הלאומית, ‏5 בפברואר 2020
↑  השולי לבלי היכר - על העונג בלהימשך אחר טעות מפתה, באתר פרויקט הסיפור הקצר, ‏2020-07-09
↑  הפסיפלורה / גיחות אבי, באתר גְרַנְטָה, ‏2020-09-11
↑  לא שקטתי בנוכחות הגבר, וגם לא בהיעדרו: סיפור קצר מאת שני פוקר, באתר ynet, 4 במאי 2019
↑  חלוקת פרסים לשירה ע"ש גד יעקבי ז"ל, באתר social-sciences.tau.ac.il
↑  ארוע שירה וחלוקת פרסים למשוררים מצטיינים - הגינה הקהילתית, ‏2022-11-18
↑   דן פגיס, שני שעוני מחוגים, באתר הארץ, 10 במאי 2022
↑   יובל אונגר, "התמנון השבע": ספרה השני של שני פוקר מוכיח שהמחמאות היו מוצדקות, באתר הארץ, 22 בינואר 2025
↑  השירים שמחוץ לספרים | יונה וולך, באתר www.kibutz-poalim.co.il
| --- | --- |
בקרת זהויות :  NLI: 987007876489805171  ISNI: 0000 0005 0675 971X  VIAF: 25158066369208430303   WorldCat (עם VIAF): 25158066369208430303
קיילב לנדרי ג'ונס

| --- | --- |

קיילב לנדרי ג'ונס בפסטיבל הסרטים הבינלאומי בטורונטו,2012
 לידה:  7 בדצמבר 1989 (בן 35) גרלנד, ארצות הברית 
 מדינה:  ארצות הברית 
 תקופת הפעילות:  מ-2007 
 פרסים והוקרה:  פרס השחקן הטוב ביותר של פסטיבל סיטג'ס (2021) 
 פרופיל ב-IMDb
 
קיילב לנדרי ג'ונס (אנגלית:  Caleb Landry Jones; נולד ב-7 בדצמבר 1989) הוא שחקן ומוזיקאי אמריקאי. הוא התפרסם מתפקידיו בסרטים "אקס-מן: ההתחלה" (2011), "תברח" (2017), "שלושה שלטים מחוץ לאבינג, מיזורי" (2017), "לכודים תחת אש" (אנ') (2020), "פינץ'" (2021) ומדמותו של הרוצח מרטין בריאנט (אנ') בסרט "ניטראם" (אנ') (2021), עבורו זכה ג'ונס בפרס השחקן הטוב בפסטיבל הקולנוע בקאן.
ביוגרפיה

קיילב לנדרי ג'ונס נולד ב-7 בדצמבר 1989 גרלנד, טקסס, בנם של פטריק וסינדי ג'ונס. בילדותו התגוררה משפחתו בעיר ריצ'רדסון, שם גדל, ושם פגש מאוחר יותר את רוברט הדסון והקים את להקת הפולק הרוק הניסיונית "Robert Jones".
לאחר שמצא הצלחה מסוימת כשחקן, ג'ונס עבר ללוס אנג'לס כדי להמשיך את הקריירה שלו בקולנוע.
קריירה

ג'ונס התפרסם לראשונה בשנת 2010 בסרט האימה "גירוש השדים האחרון" ובחמישה פרקים סדרת הדרמה הספורטיבית "אורות ליל שישי".
ב-2011 שיחק בסרט גיבורי העל "אקס-מן: ההתחלה" בתור המוטאנט בעל היכולות הווקליות העל קוליות באנשי.
בשנת 2017 שיחק בסרט האימה "תברח" של הבמאי ג'ורדן פיל וכן שיחק לצד טום קרוז בסרט "תוצרת אמריקה".
בשנת 2021 שיחק בסרט הדרמה האוסטרלי "ניטראם" אודות טבח פורט ארתור שאירע בשנת 1996. ג'ונס גילם את מרטין בריאנט שירה למוות ב-35 אנשים ביניהן שתי ילדות. על משחקו, זכה ג'ונס בפרס השחקן הטוב בפסטיבל הקולנוע בקאן שחל ביולי 2021.
דיסקוגרפיה > אלבומי אולפן

2020: The Mother Stone
2021: Gadzooks Vol. 1
2022: Gadzooks Vol. 2
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2007 | ארץ קשוחה | ילד על אופניים |  |
| 2008 | סיכוי קלוש (אנ') | ג'ונסי |  |
| 2010 | גירוש השדים האחרון (אנ') | קיילב סוויצר |  |
| 2010 | הרשת החברתית | נער אחווה |  |
| 2011 | Summer Song | ג'ק |  |
| 2011 | אקס-מן: ההתחלה | שון קאסידי / באנשי |  |
| 2012 | המבריח (אנ') | אנדי |  |
| 2012 | ביזנטיום (אנ') | פרנק |  |
| 2012 | Antiviral | סיד מארצ' |  |
| 2013 | טום בחווה (אנ') | גיום | ללא קרדיט |
| 2014 | הג'וב האמריקאי האחרון (אנ') | לאון הובארד |  |
| 2014 | Queen and Country | פרסי האפגוד |  |
| 2014 | Heaven Knows What | איליה |  |
| 2014 | Low Down‏ (אנ') | קול |  |
| 2015 | סטונוול (אנ') | אנני |  |
| 2016 | מלחמה על כולם (אנ') | ראסל בירדוול |  |
| 2017 | תברח | ג'רמי ארמיטג' |  |
| 2017 | פרויקט פלורידה (אנ') | ג'ק היקס |  |
| 2017 | תוצרת אמריקה (אנ') | ג'יי.בי |  |
| 2017 | שלושה שלטים מחוץ לאבינג, מיזורי | רד ולבי |  |
| 2018 | To the Night | נורמן |  |
| 2018 | Tyrel | פיט |  |
| 2018 | Age Out | סווים |  |
| 2018 | Welcome the Stranger | אית'ן |  |
| 2019 | זרים בניו יורק (אנ') | ג'ף |  |
| 2019 | המתים אינם מתים (אנ') | בובי ויגינס |  |
| 2020 | וינה והפנטומים (אנ') | אלברט |  |
| 2020 | לכודים תחת אש (אנ') | טיי קרטר (אנ') |  |
| 2021 | ניטראם (אנ') | מרטין בריאנט (אנ') | פרס השחקן הטוב ביותר בפסטיבל הקולנוע בקאן |
| 2021 | המחילה (אנ') | דאלי מרגוליס |  |
| 2021 | פינץ' | ג'ף |  |
| 2023 | דוג מן (אנ') | דאגלס מונרו |  |
| TBA | Harvest | וולט |  |
| TBA | Two Wolves |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2008–2010 | אורות ליל שישי (אנ') | ג'ימי אדלר | 5 פרקים |
| 2009–2010 | שובר שורות | לואיס | 2 פרקים |
| 2010 | ויקטוריוס | בחור מהמם | פרק: "Tori the Zombie" |
| 2017 | טווין פיקס | סטיבן בורנט | 4 פרקים |
ג'ון הוקס

| --- | --- |

ג'ון הוקס, 2009
 לידה:  11 בספטמבר 1959 (בן 65) אלכסנדריה, ארצות הברית 
 סוגה מועדפת:  דרמה, מותחן 
 מדינה:  ארצות הברית 
 תקופת הפעילות:  מ-1985 
 מקום לימודים:  אוניברסיטת המדינה סנט קלאוד 
 פרופיל ב-IMDb
 
ג'ון הוקס (באנגלית: John Hawkes; נולד ב-11 בספטמבר 1959) הוא שחקן קולנוע וטלוויזיה אמריקאי. התפרסם בסרטים "אמריקן גנגסטר", "הסופה המושלמת" ובסדרות "דדווד" ו"על הפנים". זוכה פרס אינדפנדנט ספיריט והיה מועמד לפרס אוסקר לשחקן המשנה הטוב ביותר על תפקידו בסרט "קר עד העצם" משנת 2010.
ראשית חייו

נולד בתור ג'ון מרווין פרקינס בעיר אלכסנדריה שבמינסוטה, בנם של פטרישיה ופיט פרקינס.
עבר לטקסס שם החל לפתח קריירה בתור שחקן ומוזיקאי.
הקים בשותף חברת תיאטרון והופיע ברחבי ארצות הברית.
כיום גר הוקס בלוס אנג'לס, שם הוא כותב ומקליט שירים עם הלהקה שלו " King Straggler"
קריירה > קולנוע

הוקס התפרסם לראשונה בתפקידים משניים בסוף שנות ה-90 בסרטי האימה "מצאת החמה עד צאת הנשמה", " אני עדיין יודע מה עשית בקיץ האחרון" בתור דייב חברו של ריי ברונסון (פרדי פרינז ג'וניור) שנרצח באכזריות בתחילת הסרט, בקומדיות הפעולה "שעת שיא" בתור מוכר המפות אותו חוקר הבלש קרטר (כריס טאקר), "הנוכל המבריק" בתור הפושע אדי ובדרמה "רופא במלכוד" בתור הבריון פליק העובד עבור המאפיונר ריימונד בלוסום (טימותי האטון).
בשנת 2000 שיחק במותחן האסונות שובר הקופות "הסופה המושלמת" בתפקיד באגסי איש צוות ספינת "אנדריאה גייל".
ב-2001 הופיע בדרמת הספורט "משחק חזק". ב-2003 במותחן האימה "זהות" בתור לארי בעל המוטל. ב-2005 שיחק בתפקיד ראשי ראשון בקריירה בדרמה "אתה אני וכל השאר" בתור סוכן המכירות הגרוש ריצ'רד.
ב-2006 גילם את אלונזו סטיבנס המודיע של הבלשים סוני קורקט (קולין פארל) וריקו טובס (ג'יימי פוקס) בגרסה הקולנועית לסדרה "מיאמי וייס".
ב-2007 שיחק בדרמת הפשע של רידלי סקוט "אמריקן גנגסטר" את הבלש פרדי ספירמן השותף של בלש משטרת ניו יורק ריצ'י רוברטס (ראסל קרואו).
ב-2010 בתפקידו הטוב בקריירה בדרמה "קר עד העצם" גילם הוקס את טירדרופ דודה של גיבורת הסרט הצעירה ריי דולי (ג'ניפר לורנס).
על הופעתו בסרט זכה הוקס בפרס אינדפנדנט ספיריט לשחקן המשנה הטוב ביותר ובמועמדות לפרס אוסקר לשחקן המשנה הטוב ביותר.
קריירה > טלוויזיה

התפרסם בטלוויזיה בעיקר בסדרת הדרמה התקופתית "דדווד" בתור סול סטאר המתוייג בתור "היהודי" של מחנה "דדווד" ובסדרה הקומית "על הפנים" בתפקיד דאסטין אחיו של המורה לספורט המתוסכל מכך שפספס קריירת בייסבול מקצועית קני פאוורס (דני מקברייד). כמו כן גילם בסדרה "אבודים" בעונתה השישית את עוזרו, מתורגמנו ודוברו האישי של דוגן, מנהיג ה"אחרים" במקדש, שיחק גם בתיקים באפלה.
פילמוגרפיה

מי רצח אותי? (1988)
ג'וני תהיה טוב (1988)
מלון שובר לב (1988)
רוזאלי יוצאת לקניות (1989)
מעוותים (1993)
דם ועצם (1993)
קונגו (1995)
מצאת החמה עד צאת הנשמה (1996)
עד שהיה אותך (1997)
איש הפלדה (1997)
רופא במלכוד (1997)
סיפור מטוגן (1998)
שעת שיא (1998)
איפה מרלו (1998)
אני עדיין יודע מה עשית בקיץ האחרון (1998)
במדרון החיים (1999)
הנוכל המבריק (1999)
הסופה המושלמת (2000)
Sand ‏ (2000)
משחק חזק (2001)
זהות (2003)
אתה אני וכל השאר (2005)
החובבים (2005)
חותכי ורידים: סיפור אהבה (2006)
מיאמי וייס (2006)
אמריקן גנגסטר (2007)
ס. דארקו (2009)
עיירה קטנה בשבת בלילה (2010)
קר עד העצם (2010)
Higher Ground‏ (2011)
מרתה מרסי מיי מרלין (2011)
חדר המשחקים (2012)
מפגשים (2013)
The Pardon‏ (2013)
Low Down‏ (2014)
מאוחר מדי (2015)
האזור הבלתי-נסחף (2015)
פשע בעיירה קטנה (2017)
שלושה שלטים מחוץ לאבינג, מיזורי (2017)
Unlovable‏ (2018)
חיים אחרים (2019)
סוף תקופה (2019)
פילמוגרפיה > טלוויזיה

חשיפה לצפון (1992)
כנפיים (1994)
מגע של מלאכים (1995)
נאש ברידג'ס (1997)
ER‏ (1997)
באפי ציידת הערפדים (1998)
משטר צבאי (1999)
תיקים באפלה (1999)
הפרקליטים (2000)
24 (2001)
מפגשים (2002)
דדווד (2006-2004)
ללא עקבות (2007)
CSI‏ (2007)
מונק (2008)
בניחוש חוקר (2009)
על הפנים (2009 - 2013)
אבודים (2010)
איימי שומר (2015)
זקנים מכדי לגווע ולמות צעירים (2019)
דדווד: הסרט (2019) - סרט מקורי של HBO
היט מאנקי (2021) - דיבוב
בלש אמיתי (2024)
קרימינל (אנ') (TBA)
תומר גוטליב

| --- | --- |

 לידה:  1974 (בן 51 בערך) פתח תקווה, ישראל
 מוקד פעילות:  ישראל 
 פרופיל ב-IMDb
 
תומר גוטליב (נולד בשנת 1974) חבר להקת צעירי תל אביב, שיחק בתוכנית "לא כולל שירות", מוזיקאי, כותב, מלחין, מפיק, מנגן.
ביוגרפיה

גוטליב נולד וגדל בפתח תקווה. אחותו היא רקפת גוטליב גינסברג מנכ"לית התנועה המסורתית בישראל, ואחיו דולב גוטליב הוא פעיל חברתי ומנהל פרויקטים במגזר השלישי שיזם והקים את סיפור חוזר.
תומר גוטליב למד מוזיקה במכללת לוינסקי אך כבר בילדותו הופיע במשחק ובשירה.
גוטליב השתתף כילד בסדרת הטלוויזיה בלי סודות, תוכנית טלוויזיה לימודית, אשר שודרה בטלוויזיה החינוכית הישראלית באמצע שנות השמונים, ובשידורים חוזרים באמצע שנות התשעים.
בשנות השמונים היה חבר בלהקת עבר הווה עתיד, הלהקה העירונית של פתח תקווה שפעלה בניהולו המוזיקלי של עוזי חיטמן.
משנת 1991 גוטליב היה חבר בלהקת צעירי תל אביב שהוקמה על ידי אגף התרבות, המחלקה למופעים בעיריית תל אביב-יפו.
בשנים 1990–1993 שיחק תומר גוטליב, לצד חברי להקת צעירי תל אביב, בסדרה הפופולרית לא כולל שירות. ב-1989 עלתה לאוויר סדרת הטלוויזיה החופש האחרון שכללה שמונה פרקים, בהשתתפות חברי הלהקה. בעקבות הצלחת הסדרה, הופקו שלוש סדרות טלוויזיה נוספות בהשתתפות חברי הלהקה: לא כולל שירות, תלויים באוויר וצעירים בדרך. הסדרה לא כולל שירות זכתה לפופולריות הרבה ביותר ושודרה במשך שלוש עונות בין השנים 1990- 1993.
בשנת 1994 שיחק גוטליב בסדרה תלויים באוויר, סדרת נוער ששודרה בערוץ הראשון.
גוטליב השתתף בהפקת המוזיקה לנבחרת ההתעמלות האמנותית בתחרויות באירופה ובאולימפיאדה, המוזיקה לתוכנית הטלוויזיה - החממה, תוכנית הטלוויזיה צפוף, הקלטות המוזיקה לסדרה היהודים באים, הקלטות המוזיקה לסדרה צחוק מעבודה, הקלטות המוזיקה לסדרה מתוקים., לצד ההפקות תומר גוטליב פועל כמנהל מוזיקלי של חבורות זמר.
בשנת 2024 חברו שחקני לא כולל שירות להפקת הופעות איחוד
הערות שוליים

↑  צלילים שנשכחו בפתח תקוה: "עבר הווה עתיד" חוזרת בגדול, באתר MYNET פתח תקוה
↑  רן בוקר, רשמית: כוכבי "לא כולל שירות" יתאחדו למופע אחרי יותר מ-30 שנה, באתר ynet, 30 בדצמבר 2024
תהילים ע"ה

תהילים ע"ה הוא המזמור השבעים וחמישה בספר תהילים (לפי המספור בוולגטה ובתרגום השבעים, המזמור ממוספר כמזמור ה-74). המזמור עוסק בתודה לאל ובתקווה הרבה שיש למשורר בישועתו גם בעת צרה. זהו המזמור הרביעי הפותח במילים "אל תשחת" (בדומה לתהילים נ"ז, נ"ח ונ"ט).
תוכנו של המזמור

המזמור מכיל 11 פסוקים, והוא עוסק בלימוד לקח ומוסר לרשעים ובשבח לאל השופט. באופן חריג יחסית לשאר מזמורי תהלים, האל גם משמיע את דברו.
המשורר פותח בשירה בשם כולם: "הוֹדִינוּ לְּךָ, אֱלֹהִים" (ב), ואף מציין את קרבת שם ה', כלומר קרבתו שלו למאמיניו: "וְקָרוֹב שְׁמֶךָ".
לאחר מכן המשורר מצטט את דברי האל עצמו: "בבוא העת "אֶקַּח מוֹעֵד" ואבוא לשפוט את הארץ וכל יושביה". ציטוט שנאמר כתגובה לבקשה המתוארת בסוף המזמור הקודם לנקום את נקמת האל מהרשעים "קומה אלוהים ריבה ריבך".
לאחר ציטוט זה המשורר חוזר לדבריו הוא ומזהיר את הרשעים לא להתגאות ולדבר בעזות וחוצפה כתוצאה מהצלחתם והישגיהם החומריים: "אָמַרְתִּי לַהוֹלְלִים אַל תָּהֹלּוּ וְלָרְשָׁעִים אַל תָּרִימוּ קָרֶן... תְּדַבְּרוּ בְצַוָּאר עָתָק (בגאווה)".
המשורר ממשיך ומנמק את אזהרתו: "כי לא ממוצא וממערב ולא ממדבר הרים" ההצלחה לא תלויה במסחר בארצות המזרח (מוצא) והמערב, את צמד המילים "ממדבר הרים" יש מפרשים כמכוונים אף הם לשיירות סחורה ההולכות במדבר, כמו כן יש מפרשים כי כמו המילים "מוצא" ו"מערב" המתייחסות לרוחות השמים אף "מדבר" ו"הרים" הם השלמה לרוחות, כך ש"מדבר" הוא הדרום המדברי, ו"הרים" הם הרי הלבנון שבצפון, ויש שפירשו שהכונה לרעיית הצאן במקומות המרעה שבהרים. כלומר ההצלחה לא תלויה בכוח האדם אלא רק באלוהים: "כִּי אֱלֹהִים שֹׁפֵט זֶה יַשְׁפִּיל וְזֶה יָרִים".
המשורר מוסיף ומגדיל את אזהרתו בתיאור כוס התרעלה השמורה ביד ה' על מנת להשקות בה את הרשעים " כי כוס ביד ה'... אך שמריה ימצו ישתו כל רשעי ארץ".
וזאת בניגוד למצבם החיובי של הצדיקים שיזכו לתשועה עליה המשורר מבטיח לזמר: "ואֲנִי אַגִּיד לְעֹלָם אֲזַמְּרָה לֵאלֹהֵי יַעֲקֹב".
המזמור נחתם בציטוט שני ואחרון מדברי האל להכרית את ממשלת הרשעים ולרומם את הצדיקים בישועה לעומתם: "וכל קרני רשעים אגדע תרוממנה קרנות צדיק".
הקבלות במקרא

ניכרות הקבלות בין הפרק לתפילת חנה, לשניהם משותף מבנה משפטי השלילה המדלג על מילת "אַל", בשניהם מובעת תוכחה נגד דוברי "עתק", ובשניהם נאמר שה' הוא המשפיל והמרומם, אף חתימתם של שניהם היא בהתרוממות קרן הצדיק - או משיח ה'. 
לתיאור "כוס התרעלה" מקבילות רבות במקרא, ציור מלא של השקיית הכוס לאומות בא בספר ירמיהו.
הפרק בתרבות

הפסוק האחרון - "וְכָל-קַרְנֵי רְשָׁעִים אֲגַדֵּעַ תְּרוֹמַמְנָה קַרְנוֹת צַדִּיק" הוא חציו הראשון של ניגון חסידי, שהמשכו בפרק קל"ב בתהילים, פס' יח - "אוֹיְבָיו אַלְבִּישׁ בֹּשֶׁת
וְעָלָיו יָצִיץ נִזְרוֹ". מקור הניגון בחסידות חב"ד והוא מופיע כניגון קס"א בספר הניגונים של חב"ד. השיר מופיע גם בפרויקט צמאה בביצועו של אריאל זילבר.
הערות שוליים

↑  גרשון ברין, עולם התנ"ך, תהלים ב, עמ' 22
↑  עמוס חכם, דעת מקרא, ירושלים: הוצאת מוסד הרב קוק, תש"ן, עמ' כז
↑  ראב"ע, פסוק ה', מאידך יש מפרשים שאף פסוק זה הוא מדברי ה' (גרשון ברין, עולם התנ"ך, תהלים ב, עמ' 23)
↑  (רש"י, פסוק ז')
↑  שני הפירושים האחרונים ראה עמוס חכם, דעת מקרא, תהלים ב, עמ' כד, וראה שם עוד
↑  כך פירש עמוס חכם, דעת מקרא, תהלים ב, עמ' כה; לדעת גרשון ברין (עולם התנ"ך, תהלים ב, עמ' 24) אף פסוק זה הוא מדברי המשורר, וכך עולה מפירוש רש"י
↑  גרשון ברין, עולם התנ"ך, תהלים ב, עמ' 24-23
↑  ספר ירמיהו, פרק כ"ה, פסוק ט"ו
↑  מילות השיר "וכל קרני רשעים" והאזנה לו, באתר זמרשת
↑   קרני רשעים אגדע, בביצוע אריאל זילבר, וידאו קליפ של השיר  באתר יוטיוב
| מזמורי ספר תהילים |
| --- | --- | --- |
| מזמורים בנוסח המסורה | א' • ב' • ג' • ד' • ה' • ו' • ז' • ח' • ט' • י' • י"א • י"ב • י"ג • י"ד • ט"ו • ט"ז • י"ז • י"ח • י"ט • כ' • כ"א • כ"ב • כ"ג • כ"ד • כ"ה • כ"ו • כ"ז • כ"ח • כ"ט • ל' • ל"א • ל"ב • ל"ג • ל"ד • ל"ה • ל"ו • ל"ז • ל"ח • ל"ט • מ'  • מ"א • מ"ב • מ"ג • מ"ד • מ"ה • מ"ו • מ"ז • מ"ח • מ"ט • נ' • נ"א • נ"ב • נ"ג • נ"ד • נ"ה • נ"ו • נ"ז • נ"ח • נ"ט • ס' • ס"א • ס"ב • ס"ג • ס"ד • ס"ה • ס"ו • ס"ז • ס"ח • ס"ט • ע' • ע"א • ע"ב • ע"ג • ע"ד • ע"ה • ע"ו • ע"ז • ע"ח • ע"ט • פ'  • פ"א • פ"ב • פ"ג • פ"ד • פ"ה • פ"ו • פ"ז • פ"ח • פ"ט • צ' • צ"א • צ"ב • צ"ג • צ"ד • צ"ה • צ"ו • צ"ז • צ"ח • צ"ט • ק' • ק"א • ק"ב • ק"ג • ק"ד • ק"ה • ק"ו • ק"ז • ק"ח • ק"ט • ק"י • קי"א • קי"ב • קי"ג • קי"ד • קט"ו • קט"ז • קי"ז • קי"ח • קי"ט • ק"כ • קכ"א • קכ"ב • קכ"ג • קכ"ד • קכ"ה • קכ"ו • קכ"ז • קכ"ח • קכ"ט • ק"ל • קל"א • קל"ב • קל"ג • קל"ד • קל"ה • קל"ו • קל"ז • קל"ח • קל"ט • ק"מ • קמ"א • קמ"ב • קמ"ג • קמ"ד • קמ"ה • קמ"ו • קמ"ז • קמ"ח • קמ"ט • ק"נ |  |
| מזמורים חיצוניים | קנ"א • קנ"ב • קנ"ג • קנ"ד • קנ"ה |  |
שון מגווייר

| --- | --- |
שון מגווייר, 2017
שון מגווייר, 2017
 לידה:  18 באפריל 1976 (בן 48) אילפורד, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1988 
 עיסוק:  זמר, שחקן
 בת זוג:  טניה פלין
 http://seanmaguire.co.uk/
 פרופיל ב-IMDb
 
שון מגווייר, ינואר 2015
שון מגווייר (באנגלית: Sean Maguire; נולד ב-18 באפריל 1976) הוא שחקן וזמר אנגלי, שהתפרסם ב-1988 כאשר בגיל 11 שיחק בתפקיד "טגס" רטקליף בסדרת הדרמה לילדים "גרנג' היל" של ה-BBC, בה הופיע עד 1992. אחרי שעזב את הסדרה שיחק זמן מה בתפקיד איידן ברוסנן באופרת הסבון "איסטאנדרס".
מגווייר הופיע בסרטי קולנוע אחדים, וזכה להצלחה בינונית כזמר. בארצות הברית הוא מוכר מהופעתו בתפקיד דונובן ברינק בסיטקום "איב" של רשת UPN, ובדמות קייל לנדו בסיטקום "הכיתה" של רשת CBS. מגווייר הופיע בעונה השנייה של הסדרה "סקוט וביילי" בתפקיד השוטר שון מקרטני. עוד גילם את דמותו של רובין הוד בסדרה "עד עצם היום הזה" של ABC, אחרי שהחליף את טום אליס בתפקיד זה.